CELEX: 62012CN0193
Language: da
Date: 2012-04-25 00:00:00
Title: Sag C-193/12: Sag anlagt den 25. april 2012 — Europa-Kommissionen mod Den Franske Republik

21.7.2012   
            
            
               DA
            
            
               Den Europæiske Unions Tidende
            
            
               C 217/6
            
         Sag anlagt den 25. april 2012 — Europa-Kommissionen mod Den Franske Republik
   (Sag C-193/12)
   2012/C 217/12
   Processprog: fransk
   
      Parter
   
   
      Sagsøger: Europa-Kommissionen (ved B. Simon og J. Hottiaux, som befuldmægtigede)
   
      Sagsøgt: Den Franske Republik
   
      Sagsøgerens påstande
   
   
               —
            
            
               Det fastslås, at Den Franske Republik har tilsidesat sine forpligtelser i henhold til artikel 3, stk. 1 og 4, i og bilag I til Rådets direktiv 91/676/EØF af 12. december 1991 om beskyttelse af vand mod forurening forårsaget af nitrater, der stammer fra landbruget (1), idet den ikke som sårbare zoner har udpeget flere zoner med overfladevand og grundvand, der har for højt indhold af nitrater og/eller eutrofiering eller risiko herfor.
            
         
               —
            
            
               Den Franske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen bebrejder Den Franske Republik, at den ikke i forbindelse med revisionen af sårbare zoner i 2007 har foretaget en fuldstændig udpegning af alle disse zoner, således som den burde gøre det i henhold til artikel 3, stk. 1 og 4, i og bilag I til direktiv 91/676/EØF.
   Kommissionen gør især gældende, at de franske myndigheder ikke har udpeget yderligere ti sårbare zoner og ikke har fremlagt præcise oplysninger, der kunne begrunde denne passivitet.
   
      (1)  EFT L 375, s. 1.